የወያኔ መንግስት በራሱ ህገመንግስት ላይ የሰፈረውን የዜጎች መብት እንኳን ሳይቀር ባለማክበር ብዙሃን ጋዜጠኞችን፤ የሰባዊ መብት ተሟጋች ግለሰቦችን እንዲሁም በንግዱ መስመር እንኳን የተፎካከሩትን ነጋዴዎች ሁሉ ሳይቀር ወህኒ እያወረደ ህዝብን በማስፈራራት ያለገደብ ለመግዛት አልሞ የተነሳ ሥርዓት ነው። እንግዲህ አምባገነኖች ከላይ የተጠቀሱትን ሶስት የፍርሃት መንስኤዎች በመጠቀም በስፋት በዜጎች ላይ ተጸኖ እንዲአሳድሩ ካደረጉ፤ ህዝብን ጨቁኖ የመግዛት እድላቸው ከፍተኛ ይሆናል። እጅግ ከፍተኛ በሆነ ፍርሃት ውስጥ ያለ ዜጋ ከታዘዘው ውጭ ምንም ነገር ለማድረግ አይሻም። ነገር ግን ህዝብን እንዲህ ባለ የፍርሃት ውጥመድ ለማስገባት አምባገነኖች ህሊናቸውን የሸጡና ሆዳም፤ ታማኝነታቸው የተረጋገጠ አባሪ ተባባሪ ይሻሉ (እነበረከት ሥመኦንን አነሽመልስ ከማልን እነሳሞራን ልብ ይሏል)
